กฎกระทรวงกฎกระทรวงการขอและการออกใบอนุญาตปฏิบัติหน้าที่เป็นผู้ประจำรถพ.ศ. ๒๕๕๔ อาศัยอำนาจตามความในมาตรา ๗ และมาตรา ๙๓ วรรคสองแห่งพระราชบัญญัติการขนส่งทางบก พ.ศ. ๒๕๒๒อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงคมนาคมออกกฎกระทรวงไว้ ดังต่อไปนี้ข้อ ๑[๑] กฎกระทรวงนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไปข้อ ๒ ให้ยกเลิก(๑) กฎกระทรวง ฉบับที่ ๑๔ (พ.ศ. ๒๕๒๕)ออกตามความในพระราชบัญญัติการขนส่งทางบก พ.ศ. ๒๕๒๒(๒) กฎกระทรวง ฉบับที่ ๓๕ (พ.ศ. ๒๕๓๕)ออกตามความในพระราชบัญญัติการขนส่งทางบก พ.ศ. ๒๕๒๒(๓) กฎกระทรวง ฉบับที่ ๓๘ (พ.ศ. ๒๕๓๕)ออกตามความในพระราชบัญญัติการขนส่งทางบก พ.ศ. ๒๕๒๒(๔) กฎกระทรวง ฉบับที่ ๔๓ (พ.ศ. ๒๕๓๗)ออกตามความในพระราชบัญญัติการขนส่งทางบก พ.ศ. ๒๕๒๒ข้อ ๓ ในกฎกระทรวงนี้ใบอนุญาต หมายความว่าใบอนุญาตปฏิบัติหน้าที่เป็นผู้ประจำรถข้อ ๔ ผู้ใดประสงค์จะปฏิบัติหน้าที่เป็นผู้ประจำรถให้ยื่นคำขอรับใบอนุญาตตามแบบที่อธิบดีประกาศกำหนด พร้อมด้วยเอกสารและหลักฐานดังต่อไปนี้(๑) ภาพถ่ายบัตรประจำตัวประชาชนหรือบัตรหรือหลักฐานอื่นใดของทางราชการที่มีรูปถ่ายสามารถแสดงตนได้และมีหมายเลขประจำตัวประชาชนสำหรับกรณีคนต่างด้าวตามกฎหมายว่าด้วยคนเข้าเมืองที่ประสงค์จะขอรับใบอนุญาตในการขนส่งส่วนบุคคลให้ยื่นภาพถ่ายใบสำคัญประจำตัวคนต่างด้าวหรือหนังสือเดินทางหรือเอกสารที่ใช้แทนหนังสือเดินทางพร้อมด้วยภาพถ่ายใบสำคัญถิ่นที่อยู่ในราชอาณาจักรหรือหลักฐานแสดงที่พักอาศัยในราชอาณาจักรที่ทางราชการหรือหน่วยงานของรัฐบาลต่างประเทศหรือองค์การระหว่างประเทศออกให้หรือใบอนุญาตทำงานตามกฎหมายว่าด้วยการทำงานของคนต่างด้าว(๒) รูปถ่ายขนาด ๓ x ๔ เซนติเมตร จำนวนสองรูปซึ่งเป็นรูปถ่ายครึ่งตัว หน้าตรง ไม่สวมหมวกและแว่นตาสีเข้มไม่ใส่ผ้าคลุมใบหน้าหรือผ้าโพกศีรษะ เว้นแต่ผู้ซึ่งมีความจำเป็นตามศาสนานิกายของศาสนา หรือลัทธินิยมในทางศาสนาของตนแต่ต้องเป็นรูปถ่ายที่เห็นใบหน้าได้อย่างชัดเจนและถ่ายก่อนวันยื่นคำขอรับใบอนุญาตไม่เกินหกเดือนสำหรับกรณีผู้ขอรับใบอนุญาตที่ออกด้วยระบบคอมพิวเตอร์ให้ได้รับยกเว้นไม่ต้องยื่นรูปถ่ายมาด้วยแต่ต้องเข้ารับการถ่ายรูปกับกรมการขนส่งทางบกเพื่อทำใบอนุญาต(๓)ใบรับรองของผู้ประกอบวิชาชีพเวชกรรมที่รับรองว่าผู้ขอรับใบอนุญาตไม่มีลักษณะต้องห้ามตามมาตรา๙๖ (๓) (๔) (๕) และ (๖) ซึ่งมีอายุใช้ได้ตามที่ผู้รับรองกำหนดแต่ต้องออกก่อนวันยื่นคำขอรับใบอนุญาตไม่เกินหนึ่งเดือนในกรณีการยื่นคำขอรับใบอนุญาตเป็นผู้ขับรถให้ผู้ขอรับใบอนุญาตยื่นหลักฐานแสดงว่าได้ผ่านการศึกษาและจบหลักสูตรจากโรงเรียนการขนส่งของกรมการขนส่งทางบกหรือโรงเรียนสอนขับรถที่กรมการขนส่งทางบกรับรองมาพร้อมกันด้วยข้อ ๕ ในกรณีที่ใบอนุญาตสูญหาย ถูกทำลายหรือชำรุดในสาระสำคัญให้ผู้ได้รับใบอนุญาตดังกล่าวยื่นคำขอรับใบแทนใบอนุญาตต่อนายทะเบียนตามแบบที่อธิบดีประกาศกำหนดพร้อมด้วยเอกสารและหลักฐานตามข้อ ๔ (๒)และแนบใบอนุญาตที่ถูกทำลายหรือชำรุดในสาระสำคัญมาด้วยแบบใบแทนใบอนุญาตตามวรรคหนึ่ง ให้มีลักษณะ ขนาด และรายการตามที่อธิบดีประกาศกำหนดข้อ ๖ ใบอนุญาตมี ๒ แบบคือ(๑) ใบอนุญาตที่ไม่ได้ออกด้วยระบบคอมพิวเตอร์(๒) ใบอนุญาตที่ออกด้วยระบบคอมพิวเตอร์แบบใบอนุญาตตามวรรคหนึ่ง ให้มีลักษณะ ขนาดและรายการตามที่อธิบดีประกาศกำหนดข้อ ๗ การยื่นคำขอรับใบอนุญาตหรือคำขอรับใบแทนใบอนุญาตตามกฎกระทรวงนี้ให้ยื่น ณ สำนักงานขนส่งกรุงเทพมหานครพื้นที่ สำนักงานขนส่งจังหวัดสำนักงานขนส่งจังหวัดสาขา หรือสถานที่อื่นตามที่อธิบดีประกาศกำหนดข้อ ๘ คำขอรับใบอนุญาตหรือคำขอรับใบแทนใบอนุญาตที่ยื่นไว้ต่อนายทะเบียนในวันก่อนวันที่กฎกระทรวงนี้มีผลใช้บังคับให้ถือว่าเป็นคำขอตามกฎกระทรวงนี้ และในการพิจารณาออกใบอนุญาตหรือใบแทนใบอนุญาตให้นายทะเบียนดำเนินการตามหลักเกณฑ์และวิธีการตามที่กำหนดไว้ในกฎกระทรวงนี้ให้ไว้ณ วันที่ ๒ พฤศจิกายน พ.ศ. ๒๕๕๔พลอากาศเอกสุกำพล สุวรรณทัตรัฐมนตรีว่าการกระทรวงคมนาคมหมายเหตุ:- เหตุผลในการประกาศใช้กฎกระทรวงฉบับนี้ คือโดยที่ปัจจุบันกรมการขนส่งทางบกได้นำเทคโนโลยีสมัยใหม่มาใช้เป็นเครื่องมือในการปฏิบัติราชการเพื่ออำนวยความสะดวกแก่ประชาชนผู้ใช้บริการเช่น การมีระบบเชื่อมโยงฐานข้อมูลภายในหน่วยงาน ทำให้การยื่นคำขอรับใบอนุญาตปฏิบัติหน้าที่เป็นผู้ประจำรถสามารถกระทำได้นอกเขตภูมิลำเนาของผู้ขอรับใบอนุญาตหรือการมีระบบเชื่อมโยงฐานข้อมูลการทะเบียนราษฎรด้วยระบบคอมพิวเตอร์ทำให้ความจำเป็นที่ต้องมีเอกสารและหลักฐานเพื่อใช้ประกอบการยื่นคำขอรับใบอนุญาตปฏิบัติหน้าที่เป็นผู้ประจำรถลดลงสมควรปรับปรุงหลักเกณฑ์และวิธีการในการขอและการออกใบอนุญาตปฏิบัติหน้าที่เป็นผู้ประจำรถเสียใหม่เพื่อให้มีความเหมาะสมกับสถานการณ์ในปัจจุบันยิ่งขึ้นรวมทั้งกำหนดรูปแบบของใบอนุญาตปฏิบัติหน้าที่เป็นผู้ประจำรถให้มีความทันสมัยอันจะเป็นประโยชน์ต่อการจัดเก็บข้อมูลและป้องกันการปลอมแปลงหรือลอกเลียนแบบ จึงจำเป็นต้องออกกฎกระทรวงนี้ปริยานุช/ผู้จัดทำ๑๗ พฤศจิกายน๒๕๕๔ปณตภร/ผู้ตรวจ๑๗ พฤศจิกายน๒๕๕๔[๑] ราชกิจจานุเบกษาเล่ม ๑๒๘/ตอนที่ ๘๑ ก/หน้า ๑/๑๔ พฤศจิกายน ๒๕๕๔